**חוברת מספר 2 – שאלות חזרה על דפים ג עמוד א עד ד עמוד ב כולל סוגיית סתירת בית כנסת**

שאלות בהבנת גמרא ורש"י

1. אבני גויל ואבני גזית
2. מהן שתי האפשרויות שמעלה הגמרא להסבר הפער שיש בין אבני גויל ובין אבני גזית?

1. הגמרא מגיעה למסקנה: "אלא גמרא גמירי לה" – הסבר את מסקנת הגמרא וכיצד הגיעה למסקנה זו.

1. "**למימרא דבגזית דכל ד' אמות גובה אי הוי פותיא חמשא קאי אי לא לא קאי**"
2. הסבר משפט זה.

1. "אמה טרקסין" – הסבר מושג זה וכתוב מדוע "אמה טרקסין" מהווה קושיה על הנוסחה שהובאה בגמרא.

1. כיצד מיישבת הגמרא את הקושיה על הנוסחה הנ"ל?

1. בית המקדש השני
2. מדוע בבית המקדש השני, שגובהו היה רב מזה של בית המקדש הראשון, לא בנו "אמה טרקסין"?

1. מהו המקור ממנו אנו לומדים שגובהו של בית המקדש השני היה גבוה מזה של בית המקדש הראשון?

1. במה כבודו של בית המקדש השני היה גדול מכבודו של הבית הראשון?

1. הגמרא מציעה את ההצעה הבאה: "וניעבדו תלתין אמין בבנין ואידך ניעביד פרוכת", הסבר את ההצעה וציין מדוע הצעה זו לא רלוונטית.

1. הגמרא מציעה את ההצעה הבאה: "וליעביד מה דאפשר בבנין וליעביד אידך פרוכת", הסבר את ההצעה וציין מדוע הצעה זו לא רלוונטית (ציין את המקורות לכך שההצעה אינה רלוונטית).

1. "**הן וסידן או דילמא הן בלא סידן**"
2. הסבר את שאלת הגמרא.

1. מהי תשובתו של רב נחמן בר יצחק לשאלה זו (הסבר את ההוכחה שלו) ומדוע הגמרא אינה מקבלת את דבריו?

1. "התם חזי לאיצטרופי" – הסבר את תירוצה של הגמרא, וכתוב איזה קושי בא תירוץ זה ליישב.

1. במשנה במסכת עירובין נאמר: "**הקורה שאמרו רחבה כדי לקבל אריח והאריח חצי לבינה של ג' טפחים**".
2. באר מקור זה.

1. מה רוצה הגמרא להוכיח ממקור זה? (כתוב את ההוכחה).

1. למסקנת הגמרא מדוע לא ניתן להוכיח ממקור זה את שאלת עובי הסיד? כיצד מוכיחה הגמרא את דבריה?

1. רב חסדא מלמדינו: "**לא ליסתור איניש בי כנישתא עד דבני בי כנישתא אחריתי**".
2. מהם שני הטעמים לדינו של רב חסדא?

1. מהי הנפקא מינא בין שני הטעמים שבסעיף הקודם?

1. מה נהגו מרימר ומר זוטרא לעשות בימי החורף ומה עשו בימי הקיץ?

1. **הדיון שבין רבינא לרב אשי בעניין סתירת בית כנסת**:

באר בלשונך בטבלה הבאה את שאלותיו של רבינא ואת תשובותיו של רב אשי:

|  |  |
| --- | --- |
| שאלת רבינא | תשובת רב אשי |
| **גבו זוזי ומחתי מאי** | **דילמא מיתרמי להו פדיון שבויים** |
| **שריגי ליבני והדרי הודרי ומחתי כשורי מאי** | **זמנין דמתרמי להו פדיון שבויים** **מזבני ויהבי להו** |
| **א"ה אפי' בנו נמי** | **דירתיה דאינשי לא מזבני** |

1. הגמרא מתירה סתירת בית כנסת כאשר התגלה בו "**תיוהא**"
2. מהו "תיוהא"?

1. מה עשה רב אשי כאשר גילה תיוהא בבית הכנסת? (ציין בתשובתך את שלוש פעולותיו של רב אשי).

1. בבא בן בוטא ייעץ להורדוס להרוס את בית המקדש טרם בניית בית מקדש חדש:
2. איזה דין סותר ייעוץ זה?

1. מהם שני הסברי הגמרא לסתירה שבסעיף א?

1. **הורדוס**:
2. מה הקשר של הורדוס לבית חשמונאי (כתוב שתי עובדות)?

1. את מי הרג הורדוס מבית חשמונאי ואת מי בחר להשאיר בחיים?

1. "כל מאן דאתי ואמר מבית חשמונאי קאתינא עבדא הוא" – מי אמר משפט זה, מה תוכנו ומה כוונתו?

1. "טמנה שבע שנין בדובשא" – הסבר משפט זה וכתוב לפי כל אחת מהדיעות מדוע עשה זאת.

1. "קם קטלינהו לכולהו רבנן" – מדוע עשה זאת הורדוס, את מי השאיר בחיים ומדוע?

1. **הורדוס ובבא בן בוטא**:
2. "אהדר ליה כלילא דיילי" – מה עשה הורדוס ומה היתה תוצאתו של מעשה זה?

1. כתוב במילים שלך את ה"דו שיח" שהתקיים בן הורדוס לבין בבא בן בוטא

|  |  |
| --- | --- |
| דברי הורדוס | דברי בבא בן בוטא |
| **חזי מר האי עבדא בישא מאי קא עביד**  | **אמר ליה מאי אעביד ליה**  |
| **א"ל נלטייה מר**  | **אמר ליה [כתיב] גם במדעך מלך אל תקלל**  |
| **אמר ליה האי לאו מלך הוא**  | **א"ל וליהוי עשיר בעלמא וכתיב ובחדרי משכבך אל תקלל עשיר ולא יהא אלא נשיא וכתיב ונשיא בעמך לא תאור**  |
| **א"ל בעושה מעשה עמך והאי לאו עושה מעשה עמך** | **א"ל מסתפינא מיניה** |
| **א"ל ליכא איניש דאזיל דלימא ליה דאנא ואת יתיבנא**  | **א"ל כתיב כי עוף השמים יוליך את הקול ובעל כנפים יגיד דבר** |
| **א"ל אנא הוא אי הואי ידענא דזהרי רבנן כולי האי לא הוה קטילנא**, **השתא מאי תקנתיה דההוא גברא**  | **א"ל** *(אמר ליה)* **הוא כבה אורו של עולם דכתיב כי נר מצוה ותורה אור ילך ויעסוק באורו של עולם דכתיב ונהרו אליו כל הגוים**. |
|  | **איכא דאמרי הכי א"ל הוא סימא עינו של עולם דכתיב והיה אם מעיני העדה ילך ויתעסק בעינו של עולם דכתיב הנני מחלל את מקדשי גאון עוזכם מחמד עיניכם** |
| **א"ל** *(אמר ליה)* **מסתפינא ממלכותא**  | **א"ל שדר שליחא וליזיל שתא וליעכב שתא ולהדר שתא אדהכי והכי סתרית [ליה] ובניית [ליה]**  |

1. האם הורדוס קיבל את הצעתו של בבא בן בוטא? מה היתה תשובת רומי?

1. "מי שלא ראה בנין הורדוס לא ראה בנין נאה [מימיו]" – באלו חומרים השתמש הורדוס, במה בא לידי ביטוי יופי זה, ומדוע לא השתמש בזהב?

1. מדוע דניאל נענש? מה היה עונשו?

1. מדוע בבא בן בוטא לא נענש? (ציין שתי סיבות).

1. "**הכל כמנהג המדינה**"
2. הגמרא מקשה: "**הכל לאתויי מאי**" – מדוע מקשה זאת הגמרא?

1. כיצד מתרצת הגמרא את קושייתה?

1. "**לפיכך אם נפל הכותל המקום והאבנים של שניהם**"
2. מדוע מקשה הגמרא "פשיטא"?

1. כיצד מתרצת הגמרא את קושייתה?

1. "**וכן בגינה מקום שנהגו לגדור מחייבין אותו**"
2. מה הדין ב"סתמא" הן בגינה והן בבקעה?

1. באר את קושיית הגמרא בדרך של "קל וחומר".

1. לדעת אביי – במה עוסקת הרישא של המשנה ובמה עוסקת הסיפא של המשנה?

1. מדוע רבא אינו מקבל את הסברו של אביי?

1. לדעת רבא – במה עוסקת הרישא של המשנה ובמה עוסקת הסיפא של המשנה?

1. מדוע לדעת רבא יש הבדל בין "סתם גינה" לבין "סתם בקעה"?

1. **אלא אם רצה כונס לתוך שלו ובונה ועושה חזית**
2. שיטת **רב הונא** בהסבר עשיית "חזית" על פי ה"לישנא קמא" (האפשרות הראשונה) – באר את מהלך הגמרא בלשונך (השלם את הטבלה הבאה):

|  |  |
| --- | --- |
| ציטוט הגמרא | הסבר |
| **אמר רב הונא אכפיה ליה לקרנא לבר** |  |
| **ונעביד מלגיו** |  |
| **עביד חבריה נמי מלבר ואמר דידי ודידיה הוא** |  |
| **אי הכי השתא נמי גייז ליה חבריה ואמר דידי ודידיה הוא**  |  |
| **גיזוזא מידע ידיע** |  |

1. שיטת **רב הונא** בהסבר עשיית "חזית" על פי ה"איכא דאמרי" (האפשרות השניה) – באר את מהלך הגמרא בלשונך (השלם את הטבלה הבאה):

|  |  |
| --- | --- |
| ציטוט הגמרא | הסבר |
| **אמר רב הונא מיכפא לקרנא מלגיו**  |  |
| **ונעבד מלבר** |  |
| **גייז ליה חבריה ואמר דידי ודידיה הוא** |  |
| **אי הכי השתא נמי לייף ליה חבריה ואמר דידי ודידיה הוא** |  |
| **ליפופא מידע ידיע**  |  |
| **והא מבחוץ קתני** |  |

1. מהו ההבדל בין הלישנא קמא לבין ה"איכא דאמרי" למסקנה?

1. עיין **בתוספות ד"ה והא מבחוץ קתני קשיא**, דף ד עמוד א וענה: מדוע ה"איכא דאמרי" מסתיימת ב"קשיא" ולא ב"תיובתא"? מהו הפתרון ל"קשיא" לדעת תוספות?

1. שיטת **רבי יוחנן** בהסבר עשיית "חזית"– באר את מהלך הגמרא בלשונך (השלם את הטבלה הבאה):

|  |  |
| --- | --- |
| ציטוט הגמרא | הסבר |
| **רבי יוחנן אמר נשעייה באמתא מלבר** |  |
| **וניעבד מלגיו** |  |
| **עביד חבריה מלבר ואמר דידי ודידיה הוא** |  |
| **אי הכי השתא נמי דקפיל ליה חבריה ואמר דידי ודידיה הוא**  |  |
| **קילופא מידע ידיע** |  |

1. כיצד נעשית חזית לדעת רב נחמן – באר את מהלך הגמרא בלשונך (השלם את הטבלה הבאה):

|  |  |
| --- | --- |
| **סינופי יריכי מלבר** |  |
| **וניעבד מלגיו** |  |
| **עביד נמי חבריה מלבר ואמר דידי ודידיה הוא** |  |
| **אי הכי השתא נמי גייז ושדי ליה ואמר דידי ודידיה הוא** |  |
| **משריק ליה טינא** |  |
| **השתא נמי אתי חבריה וקליף ליה** |  |
| **קילופא מידע ידיע** |  |

1. כיצד נעשית חזית לדעת אביי?

1. **אבל אם עשו מדעת שניהם** – כיצד נעשית חזית בבקעה במקרה זה? היכן ימוקם הכותל?

1. **שיטת רב אשי**:
2. האם לדעת רב אשי יש צורך בעשיית חזית כאשר "עשו מדעת שניהם"? אם אין צורך, מהו המקרה בו עוסקת המשנה הסוברת שיש לבנות חזית משני צידי הכותל ומהי הסברא בכך?

1. **"ותנא תקנתא לרמאי קמ"ל**" – באר את מהלך הגמרא בלשונך (השלם את הטבלה הבאה)

|  |  |
| --- | --- |
| **ותנא תקנתא לרמאי קמ"ל** |  |
| **א"ל ורישא לאו תקנתא לרמאי הוא** |  |
| **א"ל בשלמא רישא תנא דינא ומשום דינא תנא תקנתא אלא סיפא דינא קתני דקתני תקנתא** |  |

1. לדעת רבינא, באיזה סוג חזית עוסקת המשנה? היכן יש למקם את החזית? מהו החידוש בכך?

שאלות בהבנת תוספות

1. עיין **בתוספות ד"ה הג"ה בי קייטא ובי סיתווא**, דף ג עמוד ב וציין חמש סיבות להיתרם של מרימר ומר זוטרא לסתור בית כנסת.

1. עיין **בתוספות ד"ה ועייליה לפורייה להתם**, דף ג עמוד ב וענה:
2. נאמר במסכת מגילה: "בתי כנסיות אין ישנים בהם לא שינת קבע ולא שינת עראי" – איזה מעשה המובא בגמרא קשה בעקבות מקור זה?

1. מדוע לא יתכן לתרץ את מעשהו של רב אשי בכך שבית הכנסת שלו היה בבבל? הוכח את תשובתך מדברי רבינא ורב אדא.

1. כיצד מתרצים תוספות למסקנה את מעשהו של רב אשי?

1. כיצד מבארים תוספות למסקנה את הביטוי המעשי לדברי הגמרא: "בתי כנסיות של בבל על תנאי הן עשויות"?

1. עיין **תוספות ד"ה כל דאמר מבית חשמונאי אתינא עבדא הוא**, דף ג עמוד ב וענה:
2. מה קשה על רש"י הסובר שאמו של אגריפס היתה יהודיה?

1. מדוע לדעת תוספות אין להקשות את הקושיה שבסעיף הקודם?

1. כיצד לדעת תוספות יש לבאר את דברי חכמים לאגריפס "אל תתירא אגריפס אחינו אתה אחינו אתה"?

1. עיין **בתוספות ד"ה מאן דריש מקרב אחיך רבנן**,דף ג עמוד ב וענה:
2. לדעת הורדוס: מה ממעטים המילים: "מִקֶּרֶב אַחֶיךָ" שבפסוק "מִקֶּרֶב אַחֶיךָ תָּשִׂים עָלֶיךָ מֶלֶךְ" ומה היתה מסקנתו לאור זאת?

1. לדעת חכמים: מה ממעטים המילים: "מִקֶּרֶב אַחֶיךָ" שבפסוק "מִקֶּרֶב אַחֶיךָ תָּשִׂים עָלֶיךָ מֶלֶךְ" ומה היתה מסקנתם לאור זאת?

1. עיין **בתוספות ד"ה קטלינהו לכולהו רבנן**,דף ג עמוד ב וענה: אילו מבין חכמי ישראל לא הרג הורדוס? כיצד מוכיחים זאת תוספות?

1. עיין **בתוספות ד"ה שכל דברי מלכות נחתכין על פיו**, דף ד עמוד א וענה:
2. על פי "תרגום אחשוורוש", מה היה עונשו של התך? מדוע נענש?

1. כיצד מבארת הגמרא במסכת מגילה את העובדה שהתך לא העביר למרדכי את דברי אסתר?

שאלות בהבנת סוגיית העיון

1. עיין **ברמב"ם ספר המצוות, לא תעשה סה** וענה: מהו המקור לאיסור סתירת בית כנסת?

1. עיין **ברמב"ן, מסכת מגילה דף כה עמוד ב** וענה:
2. נאמר במשנה "בני העיר שמכרו רחובה של עיר לוקחין בדמיו בית הכנסת, בית הכנסת לוקחין תיבה" - מה קשה לרמב"ן ממקור זה?

1. מהו ההבדל לדעת הרמב"ן בין "תשמישי מצווה" לבין "תשמישי קדושה"? תן דוגמא לכל מושג.

1. לאור התשובה לשאלה שבסעיף הקודם, כיצד מיישב הרמב"ן את הקושי שבמקור שבסעיף א?

1. לאור תשובתך, מהי המחלוקת העקרונית בין שיטת הרמב"ם לבין שיטת הרמב"ן?

1. עיין **במהר"ם דף ג עמוד ב**
2. "לחד פירושא לא היה להם כי אם בית הכנסת אחד, ובכל חצי שנה היו משנים בבניינו", לפי פירוש זה, מתי סתרו את בית הכנסת? מה קשה על פירוש זה וכיצד ניתן לתרץ זאת?

1. "ולפירוש השני היו להם שתי בתי כנסיות בשני מקומות. אחד בית הכנסת של קייטא ואחד של סיתוא" מה קשה על פירוש זה וכיצד ניתן לתרץ זאת?

1. עיין **ברא"ש, מסכת בבא בתרא פרק א סימן ד** וענה:
2. מהי המחלוקת העקרונית בין מרימר ומר זוטרא לבין רבינא ורב אשי?

1. על פי איזו דיעה פוסק הרא"ש להלכה? הוכח זאת ממעשהו של רב אשי. מהם שני המקרים יוצאי הדופן?

1. עיין **בחידושי הרשב"א, מסכת בבא בתרא דף ג עמוד ב** וענה:
2. מהו הקושי לדעת הרשב"א בעובדה שהגמרא מביאה הן את דברי מרימר ומר זוטרא והן את דברי רבינא ורב אשי?

1. הרשב"א כותב: "כי שמא מה שאמרו משום פשיעותא, לאו למימרא דחוששין דילמא פשעי ולא בנו כלל, אלא דילמא פשעי ומתרשלי" – מהו החידוש של הרשב"א לפי המאן דאמר משום "פשיעותא"?

1. "והיינו דקאמר: "דאיכא דוכתא לצלויי", ולא קאמר: "דאיכא בי כנשתא אחריתי" – מה מוכיח מכך הרשב"א?

1. עיין **ברמב"ם, הלכות תפילה ונשיאת כפים, פרק יא הלכות יב-יג** וענה:
2. באלו מקרים סובר הרמב"ם שמותר לסתור בית כנסת? מהי הדרישה במקרה כזה?

1. סכם את הבדלים השונים שבין שיטת הרמב"ם לשיטת רש"י ולשיטת הרשב"א בבאור הטעם "פשיעותא".

1. עיין **בט"ז, אורח חיים סימן קנב ס"ק א** וענה:
2. "אבל ודאי כל שיש להם בית הכנסת אחר קבוע לכולי עלמא שרי" – הסבר את הדין ואת טעמו.

1. "ונראה שגם התוס' סבירא ליה כן" – כיצד מוכיח זאת הרשב"א?

1. הרמב"ם כותב: "אבל בונין אחר ואחר כן סותרין זה", והטור כותב "בונין האחרת תחילה ואחר כך סותרין", מה מוכיח הט"ז מציטוטים אלו?

1. עיין **בשו"ת ציץ אליעזר, חלק יד סימן ח** וענה:
2. מדוע רצתה הנהלת הקהילה בהולנד להרוס את בית הכנסת הגדול ולבנות במקומו בית כנסת קטן?

1. מהי הציעה הנהלת בית הכנסת?

1. כתוב את פסיקת ההלכה של ה"ציץ אליעזר" וכתוב שלושה נימוקים לפסיקה זו.